title: Komisijas Direktīva 2008/107/EK ( 2008. gada 25. novembris ), ar kuru groza Padomes Direktīvu 91/414/EEK, iekļaujot tajā abamektīnu, epoksikonazolu, fenpropimorfu, fenpiroksimātu un tralkoksidimu kā darbīgās vielas (Dokuments attiecas uz EEZ)

text:
               26.11.2008

               LV

               Eiropas Savienības Oficiālais Vēstnesis

               L 316/4

      KOMISIJAS DIREKTĪVA 2008/107/EK
   (2008. gada 25. novembris),
   ar kuru groza Padomes Direktīvu 91/414/EEK, iekļaujot tajā abamektīnu, epoksikonazolu, fenpropimorfu, fenpiroksimātu un tralkoksidimu kā darbīgās vielas
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Komisijas Regulā (EK) Nr. 1490/2002 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un izveidots to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Šajā sarakstā iekļauts abamektīns, epoksikonazols, fenpropimorfs, fenpiroksimāts un tralkoksidims.

               (2)

               Minēto darbīgo vielu iedarbība uz cilvēka veselību un vidi ir novērtēta saskaņā ar Regulas (EK) Nr. 451/2000 un Regulas (EK) Nr. 1490/2002 noteikumiem attiecībā uz vairākiem lietojuma veidiem, ko ierosinājuši pieteikuma iesniedzēji. Turklāt minētajās regulās ir izraudzītas ziņotājas dalībvalstis, kuru pienākums ir iesniegt Eiropas Pārtikas nekaitīguma iestādei (EPNI) attiecīgos novērtējuma ziņojumus un ieteikumus saskaņā ar Regulas (EK) Nr. 1490/2002 10. panta 1. punktu. Par abamektīnu ziņotāja dalībvalsts bija Nīderlande, un visa attiecīgā informācija tika iesniegta 2005. gada 27. oktobrī. Par epoksikonazolu, fenpropimorfu un fenpiroksimātu ziņotāja dalībvalsts bija Vācija, un visa attiecīgā informācija tika iesniegta attiecīgi 2005. gada 28. aprīlī, 2005. gada 17. martā un 2005. gada 25. oktobrī. Ziņotāja dalībvalsts par tralkoksidimu bija Apvienotā Karaliste, un visa attiecīgā informācija tika iesniegta 2005. gada 6. septembrī.

               (3)

               Dalībvalstu un EPNI speciālisti veica novērtējuma ziņojumu salīdzinošo pārskatīšanu un EPNI zinātnisko ziņojumu (4) veidā iesniedza tos Komisijai – 2008. gada 29. maijā par abamektīnu, 2008. gada 26. martā par epoksikonazolu un tralkoksidimu, 2008. gada 14. aprīlī par fenpropimorfu un 2008. gada 5. maijā par fenpiroksimātu. Šos ziņojumus dalībvalstis un Komisija izskatīja Pastāvīgajā pārtikas aprites un dzīvnieku veselības komitejā, un 2008. gada 11. jūlijā tie tika pabeigti kā Komisijas pārskata ziņojumi par abamektīnu, epoksikonazolu, fenpropimorfu, fenpiroksimātu un tralkoksidimu.

               (4)

               Dažādās veiktajās pārbaudēs atklājās, ka var uzskatīt, ka augu aizsardzības līdzekļi, kuru sastāvā ir abamektīns, epoksikonazols, fenpropimorfs, fenpiroksimāts un tralkoksidims, kopumā atbilst Direktīvas 91/414/EEK 5. panta 1. punkta a) un b) apakšpunkta prasībām, jo īpaši attiecībā uz lietošanas veidiem, kas tika izskatīti un sīki izklāstīti Komisijas pārskata ziņojumos. Tāpēc ir lietderīgi šīs darbīgās vielas iekļaut I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas augu aizsardzības līdzekļiem, kas satur minētās darbīgās vielas.

               (5)

               Neatkarīgi no šā secinājuma ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punkts noteic, ka, iekļaujot vielu I pielikumā, var paredzēt nosacījumus. Tādēļ ir lietderīgi pieprasīt, lai attiecībā uz abamektīnu tiktu turpināti pētījumi par specifikāciju, un ir vajadzīga sīkāka informācija, lai apstiprinātu iespējamu risku putniem un zīdītājiem, ūdens organismiem un gruntsūdeņiem saistībā ar metabolītu U8. Attiecībā uz epoksikonazolu jāturpina testi, lai noteiktu endokrīnos traucējumus potenciāli izraisošas īpašības, un jāīsteno monitoringa programma, lai novērtētu pārnesi atmosfērā lielos attālumos un ar to saistītos vides riskus; turklāt ir vajadzīga plašāka informācija par minētās vielas metabolītu atliekām galvenajās kultūrās, rotācijas kultūrās un dzīvnieku izcelsmes produktos, kā arī informācija, ar kuras palīdzību varētu novērst ilgtermiņa risku zālēdājiem putniem un zīdītājiem. Attiecībā uz fenpropimorfu jāturpina testi, lai apstiprinātu metabolīta BF-421-7 pārvietošanos augsnē. Fenpiroksimātam jāveic turpmāki testi, lai apstiprinātu, ka benzila daļiņas saturošie metabolīti rada risku ūdens organismiem, kā arī to, ka rodas bioloģiskās pastiprināšanās risks ūdens barības ķēdēs. Attiecībā uz tralkoksidimu jāveic turpmāki testi, lai apstiprinātu ilgtermiņa risku zālēdājiem zīdītājiem. Ziņotājām dalībvalstīm visi minētie pētījumi un informācija jāiesniedz šīs direktīvas I pielikumā paredzētajā termiņā.

               (6)

               Pirms darbīgo vielu iekļauj I pielikumā, jāparedz pietiekams laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (7)

               Neierobežojot Direktīvā 91/414/EEK noteiktos pienākumus, kas jāpilda, iekļaujot darbīgo vielu I pielikumā, pēc iekļaušanas dalībvalstīm jāatvēl sešu mēnešu laikposms tādu spēkā esošu atļauju pārskatīšanai, kas attiecas uz augu aizsardzības līdzekļiem, kuri satur abamektīnu, epoksikonazolu, fenpropimorfu, fenpiroksimātu un tralkoksidimu, lai nodrošinātu atbilstību prasībām, kas paredzētas Direktīvā 91/414/EEK, jo īpaši tās 13. pantā, un atbilstību I pielikumā izvirzītajiem nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jānosaka ilgāks laikposms, lai saskaņā ar Direktīvā 91/414/EEK izklāstītajiem vienotajiem principiem iesniegtu un novērtētu pilnu III pielikuma dokumentāciju par katra augu aizsardzības līdzekļa katru paredzēto lietojuma veidu.

               (8)

               Iepriekš gūtā pieredze, iekļaujot saskaņā ar Komisijas Regulu (EEK) Nr. 3600/92 (5) novērtētās darbīgās vielas Direktīvas 91/414/EEK I pielikumā, liecina par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, ka atļaujas turētājs var pamatot piekļuvi dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem I pielikumā, neuzliek jaunus pienākumus dalībvalstīm vai atļauju turētājiem.

               (9)

               Tādēļ ir attiecīgi jāgroza Direktīva 91/414/EEK.

               (10)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Dalībvalstis vēlākais līdz 2009. gada 31. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2009. gada 1. novembra.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   1.   Dalībvalstis vajadzības gadījumā līdz 2009. gada 31. oktobrim saskaņā ar Direktīvu 91/414/EEK groza vai atsauc spēkā esošās atļaujas augu aizsardzības līdzekļiem, kuru sastāvā ir darbīgās vielas abamektīns, epoksikonazols, fenpropimorfs, fenpiroksimāts un tralkoksidims.
   Līdz minētajai dienai tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz abamektīnu, epoksikonazolu, fenpropimorfu, fenpiroksimātu un tralkoksidimu, izņemot tos nosacījumus, kas noteikti attiecīgās darbīgās vielas ieraksta B daļā, un ka atļaujas turētājam ir dokumentācija vai piekļuve dokumentācijai, kas atbilst minētās direktīvas II pielikuma prasībām, saskaņā ar tās 13. panta nosacījumiem.
   2.   Atkāpjoties no 1. punkta, par katru atļauto augu aizsardzības līdzekli, kura sastāvā ir abamektīns, epoksikonazols, fenpropimorfs, fenpiroksimāts un tralkoksidims kā vienīgā vai viena no vairākām darbīgajām vielām, kuras visas ir iekļautas Direktīvas 91/414/EEK I pielikuma sarakstā vēlākais līdz 2009. gada 30. aprīlim, dalībvalstis no jauna izvērtē šo līdzekli saskaņā ar vienotajiem principiem, kas noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta B daļu attiecīgi par abamektīnu, epoksikonazolu, fenpropimorfu, fenpiroksimātu un tralkoksidimu. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunktā izklāstītajiem nosacījumiem.
   Pēc tā konstatēšanas dalībvalstis rīkojas šādi:

               a)

               ja līdzeklis satur abamektīnu, epoksikonazolu, fenpropimorfu, fenpiroksimātu un tralkoksidimu kā vienīgo darbīgo vielu, vajadzības gadījumā atļauju groza vai atsauc vēlākais līdz 2013. gada 30. aprīlim; vai

               b)

               gadījumā, ja abamektīns, epoksikonazols, fenpropimorfs, fenpiroksimāts un tralkoksidims augu aizsardzības līdzeklī ir viena no vairākām darbīgajām vielām, pēc vajadzības atļauju groza vai atsauc līdz 2013. gada 30. aprīlim vai līdz dienai, kas attiecībā uz šādu grozījumu vai atsaukšanu noteikta attiecīgajā direktīvā vai direktīvās, ar ko minētā viela vai vielas tika iekļautas Direktīvas 91/414/EEK I pielikumā, piemērojot vēlāko no šiem datumiem.

         4. pants
   Šī direktīva stājas spēkā 2009. gada 1. maijā.
   5. pants
   Šī direktīva ir adresēta dalībvalstīm.

      Briselē, 2008. gada 25. novembrī

            Komisijas vārdā —

            Komisijas locekle

         Androulla VASSILIOU

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  EPNI zinātniskais ziņojums (2008) 148. Secinājums par darbīgās vielas abamektīna pesticīdu riska novērtējuma salīdzinošo pārskatīšanu (pabeigts 2008. gada 29. maijā).
   EPNI zinātniskais ziņojums (2008) 138. Secinājums par darbīgās vielas epoksikonazola pesticīdu riska novērtējuma salīdzinošo pārskatīšanu (pabeigts 2008. gada 26. martā).
   EPNI zinātniskais ziņojums (2008) 144. Secinājums par darbīgās vielas fenpropimorfa pesticīdu riska novērtējuma salīdzinošo pārskatīšanu (pabeigts 2008. gada 14. aprīlī).
   EPNI zinātniskais ziņojums (2008) 143. Secinājums par darbīgās vielas fenpiroksimāta pesticīdu riska novērtējuma salīdzinošo pārskatīšanu (pabeigts 2008. gada 5. maijā).
   EPNI zinātniskais ziņojums (2008). Secinājums par darbīgās vielas tralkoksidima pesticīdu riska novērtējuma salīdzinošo pārskatīšanu (pabeigts 2008. gada 26. martā).

      (5)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā datums

                     Iekļaušanas termiņa beigas

                     Īpaši noteikumi

                     “216.

                     Abamektīns

                        CAS Nr. 71751-41-2
                     Avermektīns B1a

                        CAS Nr. 65195-55-3
                     Avermektīns B1b

                        CAS Nr. 65195-56-4
                     Abamektīns

                        CIPAC Nr. 495

                     Avermektīns B1a

                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-6’-[(S)-sek-butil]-21,24-dihidroksi-5’,11,13,22-tetrametil-2-okso-3,7,19-trioksatetraciklo [15.6.1.14,8 020,24]pentakosa-10,14,16,22-tetraēn-6-spiro-2’-(5’,6’-dihidro-2’H-piran)-12-il 2,6-dideoksi-4-O-(2,6-dideoksi-3-O-metil-α-L-arabino-heksopiranosil)-3-O-metil-α-L-arabino-heksopiranosīds
                     Avermektīns B1b

                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-21,24-dihidroksi-6’-izopropil-5’,11,13,22-tetrameitil-2-okso-3,7,19-trioksatetraciklo[15.6.1.14,8 020,24]pentakosa-10,14,16,22-tetraēn-6-spiro-2’-(5’,6’-dihidro-2’H-piran)-12-il 2,6-dideoksi-4-O-(2,6-dideoksi-3-O-metil-α-L-arabino-heksopiranosil)-3-O-metil-α-L-arabino-heksopiranosīds

                     ≥ 850 g/kg

                     2009. gada 1. maijs

                     2019. gada 30. aprīlis

                     A   DAĻA
                     Lieto tikai kā insekticīdu un akaricīdu.
                     B   DAĻA
                     Novērtējot pieteikumus, kas iesniegti, lai saņemtu atļauju lietot abamektīnu saturošus augu aizsardzības līdzekļus citādi nekā citrusaugiem, salātiem un tomātiem, dalībvalstīm jāpievērš īpaša uzmanība 4. panta 1. punkta b) apakšpunktā minētajiem kritērijiem un jānodrošina, ka pirms šādas atļaujas izsniegšanas ir iesniegti visi nepieciešamie dati un informācija.
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2008. gada 11. jūlijā pabeigtā pārskata ziņojuma secinājumus par (abamektīnu), jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 —

                                 lietotāju drošībai un garantē, ka lietošanas noteikumos paredzēts izmantot atbilstošus individuālās aizsardzības līdzekļus,

                                 —

                                 atliekām augu izcelsmes pārtikā, un jānovērtē to ietekme uz patērētājiem, ņemot vērā viņu ēšanas paradumus,

                                 —

                                 bišu, posmkāju, kas nav apstrādes mērķis, putnu, zīdītāju un ūdens organismu aizsardzībai. Saistībā ar identificētajiem riskiem vajadzības gadījumā jāpiemēro riska mazināšanas pasākumi, piemēram, buferzonas un nogaidīšanas laikposmi.

                           Attiecīgās dalībvalstis pieprasa iesniegt:

                                 —

                                 sīkākus pētījumus par specifikāciju,

                                 —

                                 informāciju, kas vajadzīga, lai turpinātu riska novērtējumu attiecībā uz putniem un zīdītājiem,

                                 —

                                 informāciju, kuru var izmantot, lai novērstu risku ūdens organismiem saistībā ar svarīgākajiem augsnes metabolītiem,

                                 —

                                 informāciju, kuru var izmantot, lai novērstu risku gruntsūdeņiem saistībā ar metabolītu U8.

                           Dalībvalstis nodrošina, ka ziņotāji iesniedz pētījumus Komisijai divu gadu laikā no šīs direktīvas spēkā stāšanās dienas.

                     217.

                     Epoksikonazols

                        CAS Nr. 135319-73-2 (agrākais Nr. 106325-08-0)

                        CIPAC Nr. 609

                     (2RS, 3SR)-1-[3-(2-hlorofenil)-2,3-epoksi-2-(4-fluorofenil)propil]-1H-1,2,4-triazols

                     ≥ 920 g/kg

                     2009. gada 1. maijs

                     2019. gada 30. aprīlis

                     A   DAĻA
                     Var atļaut lietot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2008. gada 11. jūlijā pabeigtā pārskata ziņojuma secinājumus par epoksikonazolu, jo īpaši tā I un II papildinājumu.
                     Vispārējā novērtējumā dalībvalstis īpašu uzmanību pievērš:

                                 —

                                 lietotāju drošībai un garantē, ka lietošanas noteikumos paredzēts izmantot atbilstošus individuālās aizsardzības līdzekļus,

                                 —

                                 epoksikonazola (triazola) metabolītu ietekmei uz patērētājiem, ņemot vērā viņu ēšanas paradumus,

                                 —

                                 iespējamai pārnesei pa gaisu lielos attālumos,

                                 —

                                 riskam attiecībā uz ūdens organismiem, putniem un zīdītājiem. Atļaujas nosacījumos vajadzības gadījumā ietver riska mazināšanas pasākumus.

                           Attiecīgās dalībvalstis nodrošina, ka ziņotājs iesniedz Komisijai sīkākus pētījumus par epoksikonazola īpašībām, kas potenciāli varētu izraisīt endokrīnos traucējumus, divu gadu laikā pēc ESAO testu norādījumu par endokrīnajiem traucējumiem vai pēc Kopienas saskaņoto testu norādījumu izdošanas.
                     Attiecīgās dalībvalstis nodrošina, ka ziņotājs ne vēlāk kā līdz 2009. gada 30. jūnijam iesniedz Komisijai monitoringa programmu, lai novērtētu epoksikonazola pārnesi atmosfērā lielos attālumos un ar to saistītos vides riskus. Minētā monitoringa rezultāti monitoringa ziņojuma veidā jāiesniedz Komisijai ne vēlāk kā līdz 2011. gada 31. decembrim.
                     Attiecīgās dalībvalstis nodrošina, ka ziņotājs divu gadu laikā no šīs direktīvas spēkā stāšanās dienas iesniedz informāciju par epoksikonazola metabolītu atliekām galvenajās kultūrās, rotācijas kultūrās un dzīvnieku izcelsmes produktos, un informāciju, ar kuras palīdzību varētu novērst ilgtermiņa risku zālēdājiem putniem un zīdītājiem.

                     218.

                     Fenpropimorfs

                        CAS Nr. 67564-91-4

                        CIPAC Nr. 427

                     (RS)-cis-4-[3-(4-terc-butilfenil)-2-metilpropil]-2,6-dimetilmorfolīns

                     ≥ 930 g/kg

                     2009. gada 1. maijs

                     2019. gada 30. aprīlis

                     A   DAĻA
                     Var atļaut lietot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par fenpropimorfu, ko 2008. gada 11. jūlijā pabeidza Pārtikas aprites un dzīvnieku veselības pastāvīgā komiteja, un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 —

                                 lietotāju un strādnieku drošībai. Atļaujā paredzētajos lietošanas nosacījumos jānorāda, ka jālieto atbilstoši individuālās aizsardzības līdzekļi un jāpiemēro risku mazinoši pasākumi, piemēram, ikdienas darba stundu ierobežojumi,

                                 —

                                 gruntsūdeņu aizsardzībai gadījumos, kad darbīgo vielu lieto reģionos ar jutīgu augsni un/vai klimatiskajiem apstākļiem,

                                 —

                                 ūdens organismu aizsardzībai. Vajadzības gadījumā atļaujas nosacījumos jāiekļauj riska mazināšanas pasākumi, piemēram, buferzonas un noteces un noplūdes samazināšanas līdzekļi.

                           Attiecīgās dalībvalstis pieprasa iesniegt sīkākus pētījumus, lai apstiprinātu metabolīta BF-421-7 pārvietošanos augsnē. Dalībvalstis nodrošina, ka ziņotāji, pēc kuru iniciatīvas fenpropimorfs ir iekļauts šajā pielikumā, iesniedz Komisijai minētos pētījumus divu gadu laikā no šīs direktīvas spēkā stāšanās dienas.

                     219.

                     Fenpiroksimāts

                        CAS Nr. 134098-61-6

                        CIPAC Nr. 695

                     terc-butil (E)-alfa-(1,3-dimetil-5-fenoksipirazol-4-ilmetilēnamino-oksi)-p-toluāts

                     > 960 g/kg

                     2009. gada 1. maijs

                     2019. gada 30. aprīlis

                     A   DAĻA
                     Var atļaut izmantot tikai kā akaricīdu.
                     Nav atļauti šādi lietojuma veidi:

                                 —

                                 lietošana garām kultūrām ar lielu izsmidzināšanas noplūdes risku, piemēram, izmantojot uz traktora uzmontētu izsmidzināšanas ierīci ar gaisa plūsmu vai rokās turamas ierīces.

                           B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par fenpiroksimātu, ko 2008. gada 11. jūlijā pabeidza Pārtikas aprites un dzīvnieku veselības pastāvīgā komiteja, un jo īpaši tā I un II papildinājumu.
                     Vispārējā novērtējumā dalībvalstis īpašu uzmanību pievērš:

                                 —

                                 lietotāju un darbinieku drošībai un garantē, ka lietošanas noteikumos paredzēts izmantot atbilstošus individuālās aizsardzības līdzekļus,

                                 —

                                 ietekmei uz ūdens organismiem un posmkājiem, kas nav apstrādes mērķis, un jānodrošina, ka atļaujas nosacījumi vajadzības gadījumā ietver arī risku mazinošus pasākumus.

                           Attiecīgās dalībvalstis pieprasa iesniegt informāciju, lai konstatētu:

                                 —

                                 risku attiecībā uz ūdens organismiem, ko izraisa benzila daļiņas saturoši metabolīti,

                                 —

                                 bioloģiskās pastiprināšanās risku ūdensdzīvnieku barības ķēdēs.

                           Dalībvalstis nodrošina, ka ziņotāji, pēc kuru iniciatīvas fenpiroksimāts ir iekļauts šajā pielikumā, iesniedz Komisijai minēto informāciju divu gadu laikā pēc šīs direktīvas spēkā stāšanās dienas.

                     220.

                     Tralkoksidims

                        CAS Nr. 87820-88-0

                        CIPAC Nr. 544

                     (RS)-2-[(EZ)-1-(etoksiimino)propil]-3-hidroksi-5-mesitilcikloheks-2-en-1-ons

                     ≥ 960 g/kg

                     2009. gada 1. maijs

                     2019. gada 30. aprīlis

                     A   DAĻA
                     Var atļaut izmantot tikai kā herbicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2008. gada 11. jūlijā pabeigtā pārskata ziņojuma secinājumus par tralkoksidimu, jo īpaši tā I un II papildinājumu.
                     Vispārējā novērtējumā dalībvalstis īpašu uzmanību pievērš:

                                 —

                                 gruntsūdeņu aizsardzībai, jo īpaši attiecībā uz augsnes metabolītu R173642, gadījumos, kad darbīgo vielu lieto reģionos ar jutīgu augsni un/vai klimatiskajiem apstākļiem,

                                 —

                                 zālēdāju zīdītāju aizsardzībai.

                           Lietošanas nosacījumos vajadzības gadījumā ietver riska mazināšanas pasākumus.
                     Attiecīgās dalībvalstis pieprasa iesniegt:

                                 —

                                 informāciju, kas palīdzētu konstatēt ilgtermiņa risku, ko zālēdājiem zīdītājiem rada tralkoksidima lietošana.

                           Dalībvalstis nodrošina, ka ziņotāji, pēc kuru iniciatīvas tralkoksidims ir iekļauts šajā pielikumā, iesniedz Komisijai minēto informāciju divu gadu laikā no šīs direktīvas spēkā stāšanās dienas.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Direktīva 2014/44/ES ( 2014. gada 18. marts ), ar ko groza I, II un III pielikumu Eiropas Parlamenta un Padomes Direktīvai 2003/37/EK, kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām  Dokuments attiecas uz EEZ

text:
               20.3.2014

               LV

               Eiropas Savienības Oficiālais Vēstnesis

               L 82/20

      KOMISIJAS DIREKTĪVA 2014/44/ES
   (2014. gada 18. marts),
   ar ko groza I, II un III pielikumu Eiropas Parlamenta un Padomes Direktīvai 2003/37/EK, kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 26. maija Direktīvu 2003/37/EK, kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām un ar ko atceļ Direktīvu 74/150/EEK (1), un jo īpaši tās 19. panta 1. punkta a) apakšpunktu,
   tā kā:

               (1)

               Direktīva 2003/37/EK izveido tipa apstiprinājuma sistēmu lauksaimniecības un mežsaimniecības traktoriem, lai saskaņotu minēto sistēmu ar mehānisko transportlīdzekļu tipa apstiprināšanas noteikumiem.

               (2)

               Eiropas Parlamenta un Padomes 2000. gada 22. maija Direktīva 2000/25/EK, ar kuru paredz darbības, kas veicamas, lai samazinātu gāzveida un cieto daļiņu piesārņojumu emisiju no dzinējiem, kas paredzēti lauksaimniecības vai mežsaimniecības traktoriem, un ar kuru groza Padomes Direktīvu 74/150/EEK (2), ir viena no atsevišķajām direktīvām tipa apstiprinājuma sistēmā, kas izveidota ar Direktīvu 2003/37/EK. Direktīvā 2000/25/EK ir izdarīti grozījumi, lai iekļautu tajā vairākus Eiropas Parlamenta un Padomes 1997. gada 16. decembra Direktīvas 97/68/EK par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai (3), grozījumus saistībā ar pielāgošanu tehnikas attīstībai, jaunu emisijas posmu ieviešanu, alternatīvu tipa apstiprināšanas procedūru ieviešanu un elastīguma sistēmu īstenošanu.

               (3)

               Lai ņemtu vērā minētos Direktīvas 2000/25/EK grozījumus, būtu jāatjaunina atbilstīgie administratīvie noteikumi Direktīvā 2003/37/EK.

               (4)

               Tāpēc attiecīgi jāgroza Direktīvas 2003/37/EK I, II un III pielikums.

               (5)

               Šajā direktīvā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2003/37/EK 20. panta 1. punktu,

         IR PIEŅĒMUSI ŠO DIREKTĪVU.
   1. pants
   Direktīvas 2003/37/EK I, II un III pielikumu groza saskaņā ar šīs direktīvas pielikumu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2015. gada 1. janvārim. Dalībvalstis nekavējoties dara Komisijai zināmu minēto atbilstošo aktu tekstu.
   Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2014. gada 18. martā

            Komisijas vārdā –

            priekšsēdētājs

         José Manuel BARROSO

      (1)  OV L 171, 9.7.2003., 1. lpp.

      (2)  OV L 173, 12.7.2000., 1. lpp.

      (3)  OV L 59, 27.2.1998., 1. lpp.

      PIELIKUMS
      Direktīvas 2003/37/EK I, II un III pielikumu groza šādi:

                  1)

                  direktīvas I pielikumā A paraugu groza šādi:

                              a)

                              parauga 3.2.2. iedaļu aizstāj ar šādu:
                              “3.2.2.   Pasākumi gaisa piesārņojuma samazināšanai

                                          3.2.2.1.

                                          Ierīce kartera gāzu pārstrādei: ir/nav (1)

                                          3.2.2.2.

                                          Papildu ierīces piesārņojuma novēršanai (ja tādas ir un ja uz tām neattiecas cita pozīcija)

                                          3.2.2.2.1.

                                          Katalītiskais pārveidotājs: ir/nav (1)

                                          3.2.2.2.1.1.

                                          Marka(-as): …

                                          3.2.2.2.1.2.

                                          Tips(-i): …

                                          3.2.2.2.1.3.

                                          Katalītisko pārveidotāju un elementu skaits: …

                                          3.2.2.2.1.4.

                                          Katalītiskā(-o) pārveidotāja(-u) izmēri un tilpums: …

                                          3.2.2.2.1.5.

                                          Katalītiskās darbības veids: …

                                          3.2.2.2.1.6.

                                          Dārgmetālu kopējais daudzums: …

                                          3.2.2.2.1.7.

                                          Relatīvā koncentrācija: …

                                          3.2.2.2.1.8.

                                          Substrāts (struktūra un materiāls): …

                                          3.2.2.2.1.9.

                                          Elementa blīvums: .…

                                          3.2.2.2.1.10.

                                          Katalītiskā pārveidotāja(-u) korpusa tips: …

                                          3.2.2.2.1.11.

                                          Katalītiskā(-o) pārveidotāja(-u) novietojums (vieta(-as) un maksimālais/minimālais attālums līdz motoram): …

                                          3.2.2.2.1.12.

                                          Normālais ekspluatācijas temperatūras diapazons (K): …

                                          3.2.2.2.1.13.

                                          Izmantojamais reaģents (attiecīgā gadījumā): …

                                          3.2.2.2.1.13.1.

                                          Katalītiskajai reakcijai nepieciešamā reaģenta tips un koncentrācija: …

                                          3.2.2.2.1.13.2.

                                          Normālais reaģenta darbības temperatūras diapazons: …

                                          3.2.2.2.1.13.3.

                                          Starptautiskais standarts (attiecīgā gadījumā): …

                                          3.2.2.2.1.14.

                                          NOx sensors: ir/nav (1)

                                          3.2.2.2.2.

                                          Skābekļa sensors: ir/nav (1)

                                          3.2.2.2.2.1.

                                          Marka(-as): …

                                          3.2.2.2.2.2.

                                          Tips(-i): …

                                          3.2.2.2.2.3.

                                          Novietojums: …

                                          3.2.2.2.3.

                                          Gaisa iesmidzināšana: ir/nav (1)

                                          3.2.2.2.3.1.

                                          Tips (ar gaisa impulsu, ar gaisa sūkni u. tml.): …

                                          3.2.2.2.4.

                                             EGR: ir/nav (1)

                                          3.2.2.2.4.1.

                                          Īpašības (dzesēts/nedzesēts, augsts spiediens / zems spiediens u. c.): …

                                          3.2.2.2.5.

                                          Daļiņu filtrs: ir/nav (1)

                                          3.2.2.2.5.1.

                                          Daļiņu filtra izmēri un tilpums: …

                                          3.2.2.2.5.2.

                                          Daļiņu filtra tips un konstrukcija: …

                                          3.2.2.2.5.3.

                                          Novietojums (vieta(-as) un maksimālais/minimālais attālums līdz motoram): …

                                          3.2.2.2.5.4.

                                          Reģenerācijas metodes vai sistēmas apraksts un/vai rasējums: …

                                          3.2.2.2.5.5.

                                          Normālas ekspluatācijas temperatūras (K) un spiediena (kPa) diapazons: …

                                          3.2.2.2.6.

                                          Citas sistēmas: ir/nav (1)

                                          3.2.2.2.6.1.

                                          Apraksts un darbība: …”;

                              b)

                              parauga 3.2.4. iedaļu aizstāj ar šādu:
                              “3.2.4.   Vārstu iestatījums

                                          3.2.4.1.

                                          Maksimālais vārsta gājiens un atvēršanās un aizvēršanās leņķis attiecībā pret nāves punktiem vai līdzīgi parametri: …

                                          3.2.4.2.

                                          Standarta un/vai iestatīšanas diapazons (1)

                                          3.2.4.3.

                                          Mainīga vārstu iestatījuma sistēma (attiecīgos gadījumos un pie ieplūdes un/vai izplūdes)

                                          3.2.4.3.1.

                                          Tips: nepārtrauktas darbības vai ieslēdzams/izslēdzams (1)

                                          3.2.4.3.2.

                                          Sadales vārpstas nobīdes leņķis: …”;

                              c)

                              parauga 3.3.1.2. iedaļas tabulu aizstāj ar šādu:

                                          “Standarta motors (1)

                                          Motori saimē (2)

                                          Motora tips

                                          Cilindru skaits

                                          Nominālais apgriezienu skaits (min–1)

                                          Degvielas padeve virzuļa gājienam (mm3) dīzeļmotoriem, degvielas plūsma (g/h) benzīna motoriem pie nominālās efektīvās jaudas

                                          Nominālā lietderīgā jauda (kW)

                                          Apgriezienu skaits pie maksimālās jaudas (min–1)

                                          Maksimālā lietderīgā jauda (kW)

                                          Apgriezienu skaits pie maksimālā griezes momenta (min–1)

                                          Degvielas padeve virzuļa gājienam (mm3) dīzeļmotoriem, degvielas plūsma (g/h) benzīna motoriem pie maksimālā griezes momenta

                                          Maksimālais griezes moments (Nm)

                                          Zemākais apgriezienu skaits tukšgaitā (min–1)

                                          Cilindra darba tilpums (% no standarta motora)

                                          100

                              d)

                              parauga 3.4.2. iedaļu aizstāj ar šādu:
                              “3.4.2.   Pasākumi gaisa piesārņojuma samazināšanai

                                          3.4.2.1.

                                          Ierīce kartera gāzu pārstrādei: ir/nav (1)…

                                          3.4.2.2.

                                          Papildu ierīces piesārņojuma novēršanai (ja tādas ir un ja uz tām neattiecas cita pozīcija)

                                          3.4.2.2.1.

                                          Katalītiskais pārveidotājs: ir/nav (1)

                                          3.4.2.2.1.1.

                                          Marka(-as): …

                                          3.4.2.2.1.2.

                                          Tips(-i): …

                                          3.4.2.2.1.3.

                                          Katalītisko pārveidotāju un elementu skaits: …

                                          3.4.2.2.1.4.

                                          Katalītiskā(-o) pārveidotāja(-u) izmēri un tilpums: …

                                          3.4.2.2.1.5.

                                          Katalītiskās darbības veids: …

                                          3.4.2.2.1.6.

                                          Dārgmetālu kopējais daudzums: …

                                          3.4.2.2.1.7.

                                          Relatīvā koncentrācija: …

                                          3.4.2.2.1.8.

                                          Substrāts (struktūra un materiāls): …

                                          3.4.2.2.1.9.

                                          Elementa blīvums: …

                                          3.4.2.2.1.10.

                                          Katalītiskā pārveidotāja(-u) korpusa tips: …

                                          3.4.2.2.1.11.

                                          Katalītiskā(-o) pārveidotāja(-u) novietojums (vieta(-as) un maksimālais/minimālais attālums līdz motoram): …

                                          3.4.2.2.1.12.

                                          Normālais ekspluatācijas temperatūras diapazons (K): …

                                          3.4.2.2.1.13.

                                          Izmantojamais reaģents (attiecīgā gadījumā): …

                                          3.4.2.2.1.13.1.

                                          Katalītiskajai reakcijai nepieciešamā reaģenta tips un koncentrācija: …

                                          3.4.2.2.1.13.2.

                                          Normālais reaģenta darbības temperatūras diapazons: …

                                          3.4.2.2.1.13.3.

                                          Starptautiskais standarts (attiecīgā gadījumā): …

                                          3.4.2.2.1.14.

                                          NOx sensors: ir/nav (1)

                                          3.4.2.2.2.

                                          Skābekļa sensors: ir/nav (1)

                                          3.4.2.2.2.1.

                                          Marka(-as): …

                                          3.4.2.2.2.2.

                                          Tips(-i): …

                                          3.4.2.2.2.3.

                                          Novietojums: …

                                          3.4.2.2.3.

                                          Gaisa iesmidzināšana: ir/nav (1)

                                          3.4.2.2.3.1.

                                          Tips (ar gaisa impulsu, ar gaisa sūkni u. tml.): …

                                          3.4.2.2.4.

                                             EGR: ir/nav (1)

                                          3.4.2.2.4.1.

                                          Īpašības (dzesēts/nedzesēts, augsts spiediens / zems spiediens u. c.): …

                                          3.4.2.2.5.

                                          Daļiņu filtrs: ir/nav (1)

                                          3.4.2.2.5.1.

                                          Daļiņu filtra izmēri un tilpums: …

                                          3.4.2.2.5.2.

                                          Daļiņu filtra tips un konstrukcija: …

                                          3.4.2.2.5.3.

                                          Novietojums (vieta(-as) un maksimālais/minimālais attālums līdz motoram): …

                                          3.4.2.2.5.4.

                                          Reģenerācijas metodes vai sistēmas apraksts un/vai rasējums: …

                                          3.4.2.2.5.5.

                                          Normālas ekspluatācijas temperatūras (K) un spiediena (kPa) diapazons: …

                                          3.4.2.2.6.

                                          Citas sistēmas: ir/nav (1)

                                          3.4.2.2.6.1.

                                          Apraksts un darbība: …”;

                              e)

                              parauga 3.4.5. iedaļu aizstāj ar šādu:
                              “3.4.5.   Vārstu iestatījums

                                          3.4.5.1.

                                          Maksimālais vārsta gājiens un atvēršanās un aizvēršanās leņķis attiecībā pret nāves punktiem vai līdzīgi parametri: …

                                          3.4.5.2.

                                          Standarta un/vai iestatīšanas diapazons (1)

                                          3.4.5.3.

                                          Mainīga vārstu iestatījuma sistēma (attiecīgos gadījumos un pie ieplūdes un/vai izplūdes)

                                          3.4.5.3.1.

                                          Tips: nepārtrauktas darbības vai ieslēdzams/izslēdzams (1)

                                          3.4.5.3.2.

                                          Sadales vārpstas nobīdes leņķis: …”;

                              f)

                              iekļauj šādu 3.5. iedaļu:
                              “3.5.   Motora jauda

                                          3.5.1.

                                          Motora maksimālā lietderīgā jauda: … kW pie … min–1 (saskaņā ar Eiropas Parlamenta un Padomes Direktīvu 97/68/EK (3))

                                          3.5.2.

                                          Motora nominālā lietderīgā jauda: … kW pie … min–1 (saskaņā ar Direktīvu 97/68/EK)

                                          3.5.3.

                                          Fakultatīvi: jauda, lietojot jaudas noņemšanas vārpstu (PTO), ja tāda ir, pie nominālā apgriezienu skaita (saskaņā ar ESAO kodeksu 2 vai ISO 789-1 1990)

                                                      Jaudas noņemšanas vārpstas (PTO) standarta apgriezienu skaits
                                                      (min–1)

                                                      Atbilstošais motora apgriezienu skaits
                                                      (min–1)

                                                      Jauda
                                                      (kW)

                                                      1–540

                                                      2–1 000

                                                      3–540 ECO

                                                      4–1 000ECO

                  2)

                  direktīvas II pielikuma C nodaļas II daļas 2. iedaļu aizstāj ar šādu:
                  “2.   Izplūdes gāzu emisijas testu rezultāti

                  Pamatdirektīvas numurs un jaunākie grozījumi, kas attiecas uz EK tipa apstiprināšanu. Direktīvai, kurai ir divi vai vairāki īstenošanas posmi, norādīt īstenošanas posmu:
                  …
                  Variants/versija: .…

                              a)

                                 NRSC/ESC/WHSC (1) testa galarezultāts ar pasliktināšanās koeficientu (DF) (g/kWh)

                                          Variants/versija

                                          Variants/versija

                                          Variants/versija

                                          CO

                                          … g/kWh

                                          … g/kWh

                                          … g/kWh

                                          HC

                                          … g/kWh

                                          … g/kWh

                                          … g/kWh

                                          NOx

                                          … g/kWh

                                          … g/kWh

                                          … g/kWh

                                          HC + NOx

                                          … g/kWh

                                          … g/kWh

                                          … g/kWh

                                          PM

                                          … g/kWh

                                          … g/kWh

                                          … g/kWh

                                          CO2

                                          … g/kWh

                                          … g/kWh

                                          … g/kWh

                              b)

                                 NRTC/ETC/WHTC
                                  (4) testa galarezultāts ar pasliktināšanās koeficientu (DF) (g/kWh) (5)

                                          Variants/versija

                                          Variants/versija

                                          Variants/versija

                                          CO

                                          … g/kWh

                                          … g/kWh

                                          … g/kWh

                                          HC

                                          … g/kWh

                                          … g/kWh

                                          … g/kWh

                                          NOx

                                          … g/kWh

                                          … g/kWh

                                          … g/kWh

                                          NMHC

                                          … g/kWh

                                          … g/kWh

                                          … g/kWh

                                          CH4

                                          … g/kWh

                                          … g/kWh

                                          … g/kWh

                                          PM

                                          … g/kWh

                                          … g/kWh

                                          … g/kWh

                                          NRTC karstā cikla CO2

                                          … g/kWh

                                          … g/kWh

                                          … g/kWh

                                          NRTC karstā cikla darbs

                                          … kWh

                                          … kWh

                                          … kWh

                  3)

                  direktīvas III pielikuma I daļas A sadaļu groza šādi:

                              a)

                              sadaļas 3.6. iedaļu aizstāj ar šādu:
                              “3.6.   Motora maksimālā lietderīgā jauda: … kW pie … min–1 (saskaņā ar Direktīvu 97/68/EK) (6)

                                          3.6.1.

                                          Motora nominālā lietderīgā jauda: … kW pie … min–1 (saskaņā ar Direktīvu 97/68/EK)

                                          3.6.2.

                                          Fakultatīvi: jauda, lietojot jaudas noņemšanas vārpstu (PTO), ja tāda ir, pie nominālā apgriezienu skaita (saskaņā ar ESAO kodeksu 2 vai ISO 789-1 1990)

                              b)

                              pielikuma 15.1. un 15.2. iedaļu aizstāj attiecīgi ar šādām iedaļām:
                              “15.1.   NRSC/ESC/WHSC
                                  (7) testa galarezultāts ar pasliktināšanās koeficientu (DF):
                              CO: … (g/kWh) HC: … (g/kWh) NOx: … (g/kWh)
                              HC + NOx: … (g/kWh) Daļiņas: … (g/kWh) CO2: … (g/kWh)
                              15.2.   NRTC/ETC/WHTC (7) testa galarezultāts ar pasliktināšanās koeficientu (DF) (g/kWh) (8)

                              CO: … (g/kWh) HC: … (g/kWh) NOx: … (g/kWh)
                              HC + NOx: … (g/kWh) Daļiņas: … (g/kWh) Karstais cikls CO2: … (g/kWh) Cikla darbs karstajai palaišanai bez reģenerācijas (kWh)

         (1)  Plašāku informāciju skatīt 3.2. iedaļā.

         (2)  Plašāku informāciju skatīt 3.4. iedaļā.”

         (3)  OV L 59, 27.2.1998., 1. lpp.”

         (4)  Lieko svītrot.

         (5)  Attiecīgā gadījumā.”

         (6)  Norādīt izmantotā testa metodi.”

         (7)  Lieko svītrot.

         (8)  Attiecīgā gadījumā.”


title: Komisijas Direktīva 2010/67/ES ( 2010. gada 20. oktobris ), ar ko groza Direktīvu 2008/84/EK par noteiktajiem tīrības kritērijiem pārtikas piedevām, izņemot krāsvielas un saldinātājus  Dokuments attiecas uz EEZ

text:
               21.10.2010

               LV

               Eiropas Savienības Oficiālais Vēstnesis

               L 277/17

         KOMISIJAS DIREKTĪVA 2010/67/ES
   (2010. gada 20. oktobris),
   ar ko groza Direktīvu 2008/84/EK par noteiktajiem tīrības kritērijiem pārtikas piedevām, izņemot krāsvielas un saldinātājus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 30. panta 5. punktu,
   apspriedusies ar Pārtikas zinātnisko komiteju un Eiropas Pārtikas nekaitīguma iestādi,
   tā kā:

               (1)

               Komisijas 2008. gada 27. augusta Direktīvā 2008/84/EK par noteiktajiem tīrības kritērijiem pārtikas piedevām, izņemot krāsvielas un saldinātājus (2), paredzēti tīrības kritēriji piedevām, kuras minētas Eiropas Parlamenta un Padomes 1995. gada 20. februāra Direktīvā 95/2/EK par pārtikas piedevām, kas nav krāsvielas vai saldinātāji (3).

               (2)

               Regulas (EK) Nr. 1333/2008 30. panta 4. punktā noteikts, ka attiecīgā panta 1. līdz 3. punktā minēto pārtikas piedevu, tostarp ar Direktīvu 95/2/EK atļauto piedevu, specifikācijas pieņem saskaņā ar Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (4), patlaban šīs pārtikas piedevas iekļaujot attiecīgos pielikumos saskaņā ar minētajiem punktiem.

               (3)

               Ņemot vērā to, ka līdz šim saraksti vēl nav izveidoti, un lai nodrošinātu, ka Direktīvas 95/2/EK pielikumu grozīšana atbilstīgi 31. pantam notiek efektīvi un šādi atļautas piedevas atbilst nekaitīgas lietošanas nosacījumiem, ir jāgroza Direktīva 2008/84/EK.

               (4)

               Lai ņemtu vērā Pārtikas kodeksā iekļautās specifikācijas, ko izstrādājusi Pārtikas piedevu apvienotā ekspertu komiteja (JECFA), kā arī Starptautiskās Standartizācijas organizācijas (ISO) dokumentus (piemēram, ISO 6141), attiecībā uz oglekļa dioksīdu (E 290) ir jāpārskata ieraksta daļa “eļļas saturs” saistībā ar norādīto koncentrāciju.

               (5)

               Eiropas Pārtikas nekaitīguma iestāde (turpmāk “iestāde”) ir novērtējusi informāciju par rozmarīna ekstraktu lietošanas nekaitīgumu, ja tos izmanto kā antioksidantu pārtikas produktos. Rozmarīna ekstrakti ir iegūti no Rosmarinus officinalis L. un satur dažus savienojumus, kuriem ir antioksidantu iedarbība (galvenokārt fenolskābes, flavonoīdus, diterpenoīdus un triterpēnus). Uzskata, ka ir lietderīgi pieņemt specifikācijas rozmarīna ekstraktiem, kas saskaņā ar Direktīvu 95/2/EK ir atļauti kā jauna pārtikas piedeva lietošanai pārtikā un kam piešķirts apzīmējums E 392. Ir aprakstīti vairāki iegūšanas procesi, izmantojot ekstrakciju ar šķīdinātājiem (etanolu, acetonu un heksānu) un ekstrakciju ar oglekļa dioksīdu superkritiskos apstākļos.

               (6)

               Pārtikas zinātniskā komiteja 2003. gadā novērtēja sojas pupiņu hemicelulozi (E 426) (5), un patlaban tā ES ir atļauta saskaņā ar Direktīvu 95/2/EK. Šobrīd tiek iegūta jauna veida sojas pupiņu hemiceluloze, kura atbilst visām Direktīvā 2008/84/EK minētajām specifikācijām attiecībā uz E 426, izņemot to, ka minētā jaunā veida sojas pupiņu hemicelulozes ekstrakta šķīduma attīrīšanai tehnoloģiski kā nogulsnētājs ir nepieciešams etanols. Tādējādi iegūtais E 426, kura izskats atšķiras no balta pulvera, ko iegūst, žāvējot ar izsmidzināšanas paņēmienu, kā atliekvielu var saturēt nedaudz etanola, kura maksimālā koncentrācija nepārsniedz 2 %. Ar Eiropas Parlamenta un Padomes Direktīvu 2009/32/EK (6) etanols ir atļauts kā ekstrakcijas šķīdinātājs, apstrādājot izejvielas, pārtikas produktus, pārtikas komponentus vai pārtikas sastāvdaļas, ievērojot labu ražošanas praksi.

               (7)

               Iestāde novērtēja informāciju par kasijas sveķu lietošanas nekaitīgumu, ja tos izmanto kā jaunu pārtikas piedevu, kura darbojas kā recinātājs un biezinātājs, un 2006. gada 26. septembrī sniedza atzinumu (7). Iestāde konstatēja, ka aprakstīto kasijas sveķu lietošana saskaņā ar minētajiem noteikumiem nerada bažas par to nekaitīgumu. Tādēļ ir lietderīgi pieņemt specifikācijas attiecībā uz šo jauno pārtikas piedevu, kurai piešķirts numurs E 427.

               (8)

               Ieraksts attiecībā uz hidroksipropilcelulozi (E 463) ir jāgroza, lai labotu specifikāciju kļūdu attiecībā uz pamatvielu. Teksts “satur ne mazāk kā 80,5 % hidroksipropoksigrupu” jāaizstāj ar tekstu “satur ne vairāk kā 80,5 % hidroksipropoksilgrupu”. Tādēļ ir lietderīgi atjaunināt līdzšinējās specifikācijas.

               (9)

               Ir jālabo ieraksts attiecībā uz ūdeņradi (E 949), lai sadaļās attiecībā uz pamatvielu un tīrību norādītās koncentrācijas būtu savstarpēji saskanīgas. Attiecīgi ir jālabo slāpekļa koncentrācija.

               (10)

               Iestāde novērtēja informāciju par polivinilspirta (PVA) lietošanas nekaitīgumu, ja to izmanto kā jaunu pārtikas piedevu, kura darbojas kā apvalkotājviela uztura bagātinātājos, un 2005. gada 5. decembrī sniedza atzinumu (8). Iestāde konstatēja, ka, lietojot PVA kā apvalkotājvielu kapsulu un tablešu veidā sagatavotos uztura bagātinātājos, nerodas bažas par PVA nekaitīgumu. Tādēļ ir lietderīgi pieņemt specifikācijas polivinilspirtam, kam piešķirts numurs E 1203 un ko atļauts lietot kā pārtikas piedevu saskaņā ar Direktīvu 95/2/EK.

               (11)

               Iestāde novērtēja informāciju par sešu veidu polietilēnglikolu (PEG 400, PEG 3000, PEG 3350, PEG 4000, PEG 6000, PEG 8000) lietošanas nekaitīgumu, ja tos izmanto kā apvalkotājvielas uztura bagātinātājos, un 2006. gada 28. novembrī sniedza atzinumu (9). Iestāde konstatēja, ka, lietojot minēto veidu polietilēnglikolu kā glazūras veicinātāju apvalkotājvielu preparātos, kas paredzēti uztura bagātinātāju tablešu un kapsulu ražošanai, un ievērojot paredzētos lietošanas nosacījumus, nerodas bažas par tā nekaitīgumu. Visiem minētajiem polietilēnglikola veidiem ir piešķirts jauns E numurs, proti, E 1521. Tādēļ ir lietderīgi pieņemt specifikācijas sešiem minētajiem polietilēnglikolu veidiem un sagrupēt tos vienā ierakstā. Attiecīgi ir jāatjaunina līdzšinējās specifikācijas, kas attiecībā uz polietilēnglikolu 6000 jau ir noteiktas Direktīvā 2008/84/EK.

               (12)

                  EFSA novērtēja fermentu preparāta, kura pamatā ir trombīns un fibrinogēns, kas iegūts no liellopiem un/vai cūkām, kā pārtikas piedevas, kas paredzēta pārtikas atjaunošanai, lietošanas nekaitīgumu un 2005. gada 26. aprīļa atzinumā secināja, ka šī fermentu preparāta lietošana neraisa bažas par kaitīgumu, ja tā sagatavošanu veic atbilstoši atzinumam (10). Tomēr Eiropas Parlaments 2010. gada 19. maija rezolūcijā par Komisijas direktīvu, ar ko groza pielikumus Eiropas Parlamenta un Padomes Direktīvai 95/2/EK par pārtikas piedevām, kas nav krāsvielas un saldinātāji, uzskatīja, ka fermentu preparāta kā pārtikas piedevas, kas paredzēta pārtikas atjaunošanai, iekļaušana Direktīvas 95/2/EK IV pielikumā nav savienojama ar Regulas (EK) Nr. 1333/2008 mērķi un saturu, jo tas neatbilst Regulas (EK) Nr. 1333/2008 6. panta, jo īpaši 6. panta 1. punkta c) apakšpunkta, vispārējiem kritērijiem.

               (13)

               Jāņem vērā piedevu specifikācijas un analīžu metodes, kas norādītas JECFA izstrādātajā Pārtikas kodeksā. Konkrēti, attiecīgos gadījumos ir jāpielāgo īpašie tīrības kritēriji, lai atspoguļotu atsevišķu smago metālu pieļaujamās robežvērtības.

               (14)

               Tādēļ attiecīgi jāgroza Direktīva 2008/84/EK.

               (15)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un ne Eiropas Parlaments, ne Padome pret tiem nav iebildusi,

         IR PIEŅĒMUSI ŠO DIREKTĪVU.
   1. pants
   Direktīvas 2008/84/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2011. gada 31. martam izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis paziņo Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 20. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 354, 31.12.2008., 16. lpp.

      (2)  OV L 253, 20.9.2008., 1. lpp.

      (3)  OV L 61, 18.3.1995., 1. lpp.

      (4)  OV L 354, 31.12.2008., 1. lpp.

      (5)  Pārtikas zinātniskās komitejas 2003. gada 4. aprīļa atzinums par sojas pupiņu hemicelulozi (SCF/CS/ADD/EMU/185 galīgā redakcija).

      (6)  OV L 141, 6.6.2009., 3. lpp.

      (7)  Zinātniskais atzinums, ko pēc Komisijas pieprasījuma attiecībā uz kasijas sveķu kā pārtikas piedevas izmantošanu sniegusi ekspertu grupa jautājumos, kas saistīti ar pārtikas piedevām, aromatizētājiem, pārstrādes līdzekļiem un materiāliem saskarē ar pārtiku, The EFSA Journal (2006) 389, 1.–16. lpp.

      (8)  Ekspertu grupas, kura nodarbojas ar jautājumiem, kas saistīti ar pārtikas piedevām, aromatizētājiem, pārstrādes līdzekļiem un materiāliem, kuri nonāk saskarē ar pārtiku, pēc Komisijas pieprasījuma sniegts zinātnisks atzinums par polivinilspirta kā apvalkotājvielas lietošanu uztura bagātinātājos, The EFSA Journal (2005) 294, 1. lpp.

      (9)  Ekspertu grupas, kura nodarbojas ar jautājumiem, kas saistīti ar pārtikas piedevām, aromatizētājiem, pārstrādes līdzekļiem un materiāliem, kuri nonāk saskarē ar pārtiku, pēc Komisijas pieprasījuma sniegts zinātnisks atzinums par polietilēnglikola (PEG) kā plēves apvalka lietošanu uztura bagātinātāju produktos, The EFSA Journal (2006) 414, 1. lpp.

      (10)  Zinātnes ekspertu grupas, kura nodarbojas ar jautājumiem, kas saistīti ar pārtikas piedevām, aromatizētājiem, pārstrādes līdzekļiem un materiāliem, kuri nonāk saskarē ar pārtiku, pēc Komisijas pieprasījuma sniegts atzinums par fermentu preparāta, kura pamatā ir no liellopiem un/vai cūkām iegūts trombīns-fibrinogēns, lietošanu kā pārtikas piedevu pārtikas atjaunošanai, The EFSA Journal (2005) 214, 1. lpp.

      PIELIKUMS
      Direktīvas 2008/84/EK I pielikumu groza šādi.

                  1.

                  Sadaļā “E 290 Oglekļa dioksīds” apakšierakstu “Eļļas saturs” aizstāj ar šādu apakšierakstu:

                              “Eļļas saturs

                              Ne vairāk kā 5 mg/kg”

                  2.

                  Aiz sadaļas par piedevu E 385 pievieno šādu sadaļu par rozmarīna ekstraktu (E 392):
                  “E 392 ROZMARĪNA EKSTRAKTI

                  VISPĀRĪGA SPECIFIKĀCIJA

                                 Sinonīms

                              Rozmarīna lapu ekstrakts (antioksidants)

                                 Definīcija

                              Rozmarīna ekstraktu sastāvā ir vairākas sastāvdaļas, kuru antioksidējošā iedarbība ir pierādīta. Šīs sastāvdaļas galvenokārt pieder pie fenolskābju, flavonoīdu, diterpenoīdu klases. Vēl bez antioksidējošām sastāvdaļām ekstraktos var būt arī triterpēni un ar organiskiem šķīdinātājiem ekstrahējamas vielas, kas īpaši noteiktas turpmākajā specifikācijā

                                 Einecs

                              283-291-9

                              Ķīmiskais nosaukums

                              Rozmarīna ekstrakts (Rosmarinus officinalis)

                                 Apraksts

                              Rozmarīna lapu ekstrakta antioksidantu iegūst, ar apstiprinātu pārtikas šķīdinātāju sistēmu ekstrahējot Rosmarinus officinalis lapas. Pēc tam ekstraktu var dezodorēt un atkrāsot. Ekstraktus var standartizēt

                                 Identifikācija

                              Atsauces antioksidatīvās sastāvdaļas: fenola diterpēni

                              Karnozīnskābe (C20H28O4) un karnozols (C20H26O4) (kurā ir ne mazāk kā 90 % no kopējā fenola diterpēna)

                              Atsauces galvenās gaistošās vielas

                              Borneols, bornilacetāts, kampars, 1,8-cineols, verbenons

                              Blīvums

                              > 0,25 g/ml

                              Šķīdība

                              Nešķīst ūdenī

                                 Tīrība

                              Zudumi pēc žāvēšanas

                              < 5 %

                              Arsēns

                              Ne vairāk kā 3 mg/kg

                              Svins

                              Ne vairāk kā 2 mg/kg

                  1.   Rozmarīna ekstrakti, kas izgatavoti no kaltētām rozmarīnu lapām, ekstrahējot ar acetonu

                                 Apraksts

                              Rozmarīna ekstraktus izgatavo no kaltētām rozmarīna lapām – ekstrahē ar acetonu, filtrē, attīra un iztvaicē šķīdinātāju, tad žāvē un sijā, lai iegūtu smalku pulveri vai šķidrumu

                                 Identifikācija

                              Atsauces antioksidējošo sastāvdaļu saturs

                              ≥ 10 masas %, izteikti kā kopējā karnozīnskābe un karnozols

                              Antioksidants / Gaistošās vielas – Attiecība

                              (Kopā karnozīnskābes un karnozola masas %) ≥ 15
                              (atsauces galveno gaistošo vielu masas %)*
                              (* kā visu ekstrakta gaistošo vielu procentuālā attiecība, ko mēra ar gāzu hromatogrāfiju – masspektrometrisku noteikšanu “GC-MSD”)

                              Šķīdinātāju atlikums

                              Acetons: ne vairāk kā 500 mg/kg

                  2.   Rozmarīna ekstrakti, kas izgatavoti no kaltētām rozmarīna lapām, izmantojot oglekļa dioksīdu superkritiskos apstākļos

                  Rozmarīna ekstraktus izgatavo no kaltētām rozmarīna lapām, ekstrahējot ar oglekļa dioksīdu superkritiskos apstākļos, ar nelielu etanola daudzumu kā palīgšķīdinātāju.

                                 Identifikācija

                              Atsauces antioksidējošo sastāvdaļu saturs

                              ≥ 13 masas %, izteikti kā kopējā karnozīnskābe un karnozols

                              Antioksidants / Gaistošās vielas – Attiecība

                              (Kopā karnozīnskābes un karnozola masas %) ≥ 15
                              (atsauces galveno gaistošo vielu masas %)*
                              (* kā visu ekstrakta gaistošo vielu procentuālā attiecība, ko mēra ar gāzu hromatogrāfiju – masspektrometrisku noteikšanu “GC-MSD”)

                              Šķīdinātāju atlikums

                              Etanols: ne vairāk kā 2 %

                  3.   Rozmarīna ekstrakti, kas izgatavoti no dezodorēta rozmarīna ekstrakta etanolā

                  Rozmarīna ekstrakti, kas izgatavoti no dezodorēta rozmarīna ekstrakta etanolā. Ekstraktus var tālāk attīrīt, piemēram, apstrādājot ar aktīvo ogli un/vai ar molekulāro destilēšanu. Ekstraktus var suspendēt atbilstīgos un apstiprinātos nesējos vai žāvēt izsmidzinot.

                                 Identifikācija

                              Atsauces antioksidējošo sastāvdaļu saturs

                              ≥ 5 masas %, izteikti kā kopējā karnozīnskābe un karnozols

                              Antioksidants / Gaistošās vielas – Attiecība

                              (Kopā karnozīnskābes un karnozola masas %) ≥ 15
                              (atsauces galveno gaistošo vielu masas %)*
                              (* kā visu ekstrakta gaistošo vielu procentuālā attiecība, ko mēra ar gāzu hromatogrāfiju – masspektrometrisku noteikšanu “GC-MSD”)

                              Šķīdinātāju atlikums

                              Etanols: ne vairāk kā 500 mg/kg

                  4.   Rozmarīna ekstrakti, atkrāsoti un dezodorēti, kas iegūti ar divpakāpju ekstrakciju, izmantojot heksānu un etanolu

                  No dezodorēta rozmarīna ekstrakta etanolā izgatavoti rozmarīna ekstrakti, kam veikta ekstrakcija ar heksānu. Ekstraktu var tālāk attīrīt, piemēram, apstrādājot ar aktīvo ogli un/vai ar molekulāro destilēšanu. Tos var suspendēt atbilstīgos un apstiprinātos nesējos vai žāvēt izsmidzinot.

                                 Identifikācija

                              Atsauces antioksidējošo sastāvdaļu saturs

                              ≥ 5 masas %, izteikti kā kopējā karnozīnskābe un karnozols

                              Antioksidants / Gaistošās vielas – Attiecība

                              (Kopā karnozīnskābes un karnozola masas %) ≥ 15
                              (atsauces galveno gaistošo vielu masas %)*
                              (* kā visu ekstrakta gaistošo vielu procentuālā attiecība, ko mēra ar gāzu hromatogrāfiju – masspektrometrisku noteikšanu “GC-MSD”)

                              Šķīdinātāju atlikums

                              Heksāns: ne vairāk kā 25 mg/kg
                              Etanols: ne vairāk kā 500 mg/kg”

                  3.

                  Sadaļā “E 426 Sojas pupiņu hemiceluloze”:

                              a)

                              ierakstus “Definīcija” un “Apraksts” aizvieto ar šādiem ierakstiem:

                                          “Definīcija

                                          Sojas pupiņu hemiceluloze ir attīrīts, ūdenī šķīstošs polisaharīds, kas ekstrakcijā ar karstu ūdeni iegūts no dabīgas sojas pupiņas šķiedras. Izgulsnēšanai drīkst lietot tikai etanolu.

                                             Apraksts

                                          Irdens balts vai iedzelteni balts pulveris”;

                              b)

                              ierakstā “Tīrība” pievieno šādu apakšierakstu:

                                          “Etanols

                                          Ne vairāk kā 2 %”

                  4.

                  Pēc sadaļas par piedevu E 426 pievieno šādu sadaļu par kasijas sveķiem (E 427):
                  “E 427 KASIJAS SVEĶI

                                 Sinonīms

                                 Definīcija

                              Kasijas sveķi ir malts un attīrīts Cassia tora un Cassia obtusifoli (Leguminosae) sēklu endosperms, kurā ir vismaz 0,05 % Cassia occidentalis. Tas sastāv galvenokārt no lielmolekulāriem polisaharīdiem, kuri galvenokārt veidoti no 1,4-β-D-mannopiranozes grupas lineārām ķēdēm, kas savienotas ar 1,6-α-D-galaktopiranozes vienībām. Mannozes un galaktozes attiecība ir apmēram 5:1
                              Ražošanā sēklas ar termisku mehānisko apstrādi izloba un atpumpuro, tad endospermu sasmalcina un sijā. Samalto endospermu turpmāk attīra, ekstrahējot ar izopropanolu

                              Pamatviela

                              Ne mazāk kā 75 % galaktomannāna

                                 Apraksts

                              Gaiši dzeltens vai bālgans pulveris bez smaržas

                                 Identifikācija

                              Šķīdība

                              Nešķīst etanolā. Labi disperģē aukstā ūdenī, veidojot koloīdu šķīdumu

                              Gela veidošanās ar borātu

                              Parauga ūdens dispersijai pievienot pietiekamu daudzumu nātrija borāta testa šķīduma (TŠ), lai paaugstinātu pH virs 9; veidojas gels

                              Gela veidošanās ar ksantāna sveķiem

                              Iesver 1,5 g parauga un 1,5 g ksantāna sveķu un tos samaisa. Šo maisījumu (strauji maisot) pievieno 300 ml ūdens 80 °C temperatūrā 400 ml tilpuma vārglāzē. Maisa, līdz maisījums ir izšķīdis, un turpina maisīšanu vēl 30 min pēc izšķīšanas (maisīšanas laikā uztur temperatūru virs 60 °C). Pārtrauc maisīšanu un ļauj maisījumam atdzist istabas temperatūrā vismaz 2 stundas
                              Kad temperatūra pazeminās zem 40 °C, veidojas stingrs, viskoelastīgs gels, taču šāds gels neveidojas atsevišķi kasijas sveķu vai ksantānsveķu 1 % kontrolšķīdumā, kas sagatavots līdzīgā veidā

                              Viskozitāte

                              Mazāk nekā 500 mPa·s (25 °C, 2 h, 1 % šķīdums), kas atbilst vielai ar vidējo molekulmasu 200 000–300 000 D

                                 Tīrība

                              Skābē nešķīstoša viela

                              Ne vairāk kā 2,0 %

                              pH

                              5,5–8 (1 % ūdens šķīdums)

                              Koptauki

                              Ne vairāk kā 1 %

                              Olbaltumvielas

                              Ne vairāk kā 7 %

                              Kopējais pelnu saturs

                              Ne vairāk kā 1,2 %

                              Zudumi pēc žāvēšanas

                              Ne vairāk kā 12 % (5 h, 105 °C)

                              Kopējie antrahinoni

                              Ne vairāk kā 0,5 mg/kg (kvalitatīvās noteikšanas robeža)

                              Šķīdinātāju atlikums

                              Ne vairāk kā 750 mg/kg izopropanola

                              Svins

                              Ne vairāk kā 1 mg/kg

                                 Mikrobioloģiskie kritēriji

                              Kopējais mikroorganismu daudzums

                              Ne vairāk kā 5 000 koloniju veidojošo vienību/g

                              Raugs un pelējums

                              Ne vairāk kā 100 koloniju veidojošo vienību/g

                                 Salmonella spp.

                              Nekonstatē 25 g paraugā

                                 E. Coli

                              Nekonstatē 1 g paraugā”

                  5.

                  Sadaļā “E 463 Hidroksipropilceluloze” apakšierakstu “Pamatviela” aizstāj ar šādu apakšierakstu:

                              “Pamatviela

                              Bezūdens viela satur ne vairāk kā 80,5 % hidroksipropoksigrupu (-OCH2CHOHCH3), kas atbilst ne vairāk kā 4,6 hidroksipropilgrupām vienā anhidroglikozes grupā”

                  6.

                  Sadaļā “E 949 Ūdeņradis” ierakstā “Tīrība” apakšierakstu “Slāpeklis” aizstāj ar šādu apakšierakstu:

                              “Slāpeklis

                              Ne vairāk kā 0,07 % v/v”

                  7.

                  Pēc sadaļas par piedevu E 1201 pievieno šādu sadaļu:
                  “E 1203 POLIVINILSPIRTS

                                 Sinonīms

                              Vinilspirta polimērs, PVOH

                                 Definīcija

                              Polivinilspirts ir sintētiskie sveķi, ko iegūst vinilacetāta polimerizācijā, kam seko daļēja estera hidrolīze sārmaina katalizatora klātbūtnē. Ražojuma fizikālās īpašības ir atkarīgas no polimerizācijas pakāpes un hidrolīzes pakāpes

                              Ķīmiskais nosaukums

                              Vinilspirta homopolimērs

                              Ķīmiskā formula

                              (C2H3OR)n, kur R = H vai COCH3

                                 Apraksts

                              Caurspīdīgs, balts vai krēmkrāsas granulēts pulveris bez smaržas un garšas

                                 Identifikācija

                              Šķīdība

                              Šķīst ūdenī; vāji šķīst etanolā

                              Izgulsnēšana

                              Izšķīdina 0,25 g parauga 5 ml ūdens (ar uzkarsēšanu) un ļauj šķīdumam atdzist līdz istabas temperatūrai. Šim šķīdumam pievienojot 10 ml etanola, veidojas baltas, duļķainas vai pārslainas nogulsnes

                              Krāsas reakcija

                              Izšķīdina 0,01 g parauga 100 ml ūdens (ar uzkarsēšanu) un ļauj šķīdumam atdzist līdz istabas temperatūrai. Ja (5 ml šķīduma) pievieno vienu pilienu joda testa šķīduma (TŠ) un pāris pilienu borskābes šķīduma, veidojas zils krāsojums
                              Izšķīdina 0,5 g parauga 10 ml ūdens (ar uzkarsēšanu) un ļauj šķīdumam atdzist līdz istabas temperatūrai. Ja 5 ml šķīduma pievieno vienu pilienu joda TŠ, veidojas tumši sarkans līdz zils krāsojums

                              Viskozitāte

                              4,8 līdz 5,8 mPa·s (4 % šķīdums, 20 °C), kas atbilst vielai ar vidējo molekulmasu 26 000–30 000 D

                                 Tīrība

                              Ūdenī nešķīstošas vielas

                              Ne vairāk kā 0,1 %

                              Estera skaitlis

                              No 125 līdz 153 mg KOH/g

                              Hidrolīzes pakāpe

                              No 86,5 līdz 89,0 %

                              Skābes skaitlis

                              Ne vairāk kā 3,0

                              Šķīdinātāju atlikums

                              Ne vairāk kā 1,0 % metanola, 1,0 % metilacetāta

                              pH

                              5,0 līdz 6,5 (4 % šķīdums)

                              Zudumi pēc žāvēšanas

                              Ne vairāk kā 5,0 % (105 °C, 3 h)

                              Zudumi pēc dedzināšanas

                              Ne vairāk kā 1,0 %

                              Svins

                              Ne vairāk kā 2,0 mg/kg”

                  8.

                  Sadaļu par polietilēnglikolu 6000 aizstāj ar šādu sadaļu:
                  “E 1521 POLIETILĒNGLIKOLI

                                 Sinonīmi

                              PEG, makrogols, polietilēnoksīds

                                 Definīcija

                              Etilēnoksīda un ūdens aditīvs polimērs, ko parasti apzīmē ar skaitli, kas aptuveni atbilst molekulmasai

                              Ķīmiskais nosaukums

                              Alfa-hidro-omega-hidroksipoli(oksi-1,2-etāndiols)

                              Ķīmiskā formula

                              HOCH2 - (CH2 - O - CH2)n - CH2OH

                              Vidējā molekulmasa

                              380 līdz 9 000 D

                              Pamatviela

                              PEG 400: ne mazāk kā 95 % un ne vairāk kā 105 %
                              PEG 3000: ne mazāk kā 90 % un ne vairāk kā 110 %
                              PEG 3350: ne mazāk kā 90 % un ne vairāk kā 110 %
                              PEG 4000: ne mazāk kā 90 % un ne vairāk kā 110 %
                              PEG 6000: ne mazāk kā 90 % un ne vairāk kā 110 %
                              PEG 8000: ne mazāk kā 87,5 % un ne vairāk kā 112,5 %

                                 Apraksts

                              PEG 400 ir dzidrs, viskozs, bezkrāsains vai gandrīz bezkrāsains, higroskopisks šķidrums
                              PEG 3000, PEG 3350, PEG 4000, PEG 6000 un PEG 8000 ir balta vai gandrīz balta cietviela, kas izskatās vaskaina vai līdzīga parafīnam

                                 Identifikācija

                              Kušanas temperatūra

                              PEG 400: 4–8 °C
                              PEG 3000: 50–56 °C
                              PEG 3350: 53–57 °C
                              PEG 4000: 53–59 °C
                              PEG 6000: 55–61 °C
                              PEG 8000: 55–62 °C

                              Viskozitāte

                              PEG 400: no 105 līdz 130 mPa·s pie 20 °C
                              PEG 3000: no 75 līdz 100 mPa·s pie 20 °C
                              PEG 3350: no 83 līdz 120 mPa·s pie 20 °C
                              PEG 4000: no 110 līdz 170 mPa·s pie 20 °C
                              PEG 6000: no 200 līdz 270 mPa·s pie 20 °C
                              PEG 8000: no 260 līdz 510 mPa·s pie 20 °C
                              Polietilēnglikolam, kura vidējā molekulmasa ir lielāka nekā 400, viskozitāti nosaka 50 % m/m kandidātvielas šķīdumam ūdenī

                              Šķīdība

                              PEG 400 viegli sajaucas ar ūdeni, ļoti labi šķīst acetonā, spirtā un metilēnhlorīdā, gandrīz nešķīst taukvielās un minerāleļļās
                              PEG 3000 un PEG 3350: ļoti labi šķīst ūdenī un metilēnhlorīdā, ļoti vāji šķīst spirtā, gandrīz nešķīst taukvielās un minerāleļļās
                              PEG 4000, PEG 6000 un PEG 8000: ļoti labi šķīst ūdenī un metilēnhlorīdā, gandrīz nešķīst spirtā un taukvielās, un minerāleļļās

                                 Tīrība

                              Skābums vai bāziskums

                              Izšķīdina 5,0 g parauga 50 ml negāzēta ūdens un pievieno 0,15 ml bromtimola zilā šķīduma. Šķīdums ir dzeltens vai zaļš. Ir vajadzīgs ne vairāk kā 0,1 ml 0,1 M nātrija hidroksīda šķīduma, lai indikatora krāsa kļūtu zila

                              Hidroksilskaitlis

                              PEG 400: 264–300
                              PEG 3000: 34–42
                              PEG 3350: 30–38
                              PEG 4000: 25–32
                              PEG 6000: 16–22
                              PEG 8000: 12–16

                              Sulfātpelni

                              Ne vairāk kā 0,2 %

                              1,4-dioksāns

                              Ne vairāk kā 10 mg/kg

                              Etilēnoksīds

                              Ne vairāk kā 0,2 mg/kg

                              Etilēnglikols un dietilēnglikols

                              Kopā ne vairāk kā 0,25 masas % atsevišķi vai kopā

                              Svins

                              Ne vairāk kā 1 mg/kg”


title: Padomes Direktīva 2004/15/EK (2004. gada 10. februāris), ar ko groza Direktīvu 77/388/EEK, lai paplašinātu dalībvalstu iespējas piemērot pazeminātas PVN likmes dažiem darbietilpīgiem pakalpojumiem

text:
Svarīgs juridisks paziņojums

|

32004L0015

Oficiālais Vēstnesis L 052 , 21/02/2004 Lpp. 0061 - 0061

		Padomes Direktīva 2004/15/EK(2004. gada 10. februāris),ar ko groza Direktīvu 77/388/EEK, lai paplašinātu dalībvalstu iespējas piemērot pazeminātas PVN likmes dažiem darbietilpīgiem pakalpojumiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 93. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Eiropas Ekonomikas un sociālo lietu komitejas atzinumu [2],tā kā:(1) 28. panta 6. punkts Padomes 1977. gada 17. maija Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — pievienotās vērtības nodokļu sistēma: vienota aprēķinu bāze [3], ļauj piemērot 12. panta 3. punkta a) apakšpunkta trešajā daļā paredzētās pazeminātās likmes arī darbietilpīgajiem pakalpojumiem, kas uzskaitīti pa kategorijām minētās direktīvas K pielikumā, ne vairāk kā četrus gadus, sākot no 2000. gada 1. janvāra līdz 2003. gada 31. decembrim.(2) Padomes 2000. gada 28. februāra Lēmums 2000/185/EK, ar ko dalībvalstīm atļauj piemērot pazeminātu PVN likmi dažiem darbietilpīgiem pakalpojumiem saskaņā ar Direktīvas 77/388/EEK [4] 28. panta 6. punktā paredzēto procedūru, atļāva dažām dalībvalstīm piemērot pazeminātu PVN likmi tiem darbietilpīgajiem pakalpojumiem, par kuriem tās bija iesniegušas pieteikumu līdz 2003. gada 31. decembrim.(3) Pamatojoties uz novērtējumu, ko iesniedza dalībvalstis, kas pieteicās uz pazeminātu nodokļa likmi, Komisija iesniedza kopējo novērtējumu 2003. gada 2. jūnijā.(4) Ievērojot tās stratēģiju uzlabot PVN sistēmas darbību iekšējā tirgū, Komisija pieņēma priekšlikumu veikt pazeminātu PVN nodokļa likmju vispārēju pārskatīšanu nolūkā tās vienkāršot un racionalizēt.(5) Tā kā Padome nav panākusi vienošanos par priekšlikuma saturu, tai jādod laiks panākt šādu vienošanos, lai novērstu juridisko nenoteiktību no 2004. gada 1. janvāra, un tādēļ jāpagarina maksimālais piemērošanas periods, kas noteikts šim pasākumam Direktīvā 77/388/EEK.(6) Lai nodrošinātu Direktīvas 77/388/EEK 28. panta 6. punkta nepārtrauktu piemērošanu, jāparedz iespēja piemērot šo direktīvu ar atpakaļejošu spēku.(7) Šīs direktīvas īstenošana neparedz izmaiņas dalībvalstu tiesību normās.(8) Attiecīgi jāgroza Lēmums 77/388/EEK,IR PIEŅĒMUSI ŠO DIREKTĪVU.1. pantsDirektīvas 77/388/EEK 28. panta 6. punkta pirmajā daļā vārdus "četri gadi no 2000. gada 1. janvāra līdz 2003. gada 31. decembrim" aizstāj ar vārdiem "seši gadi no 2000. gada 1. janvāra līdz 2005. gada 31. decembrim".2. pantsDirektīva stājas spēkā tās pieņemšanas dienā.To piemēro no 2004. gada 1. janvāra.3. pantsŠī direktīva ir adresēta dalībvalstīm.Briselē, 2004. gada 10. februārīPadomes vārdā —priekšsēdētājsC. McCreevy[1] Atzinums sniegts 2004. gada 15. janvārī (Oficiālajā Vēstnesī vēl nav publicēts).[2] Atzinums sniegts 2004. gada 28. janvārī (Oficiālajā Vēstnesī vēl nav publicēts).[3] OV L 145, 13.6.1977., 1. lpp. Direktīvā jaunākie grozījumi izdarīti ar Direktīvu 2004/7/EK (OV L 27, 30.1.2004., 44. lpp.).[4] OV L 59, 4.3.2000., 10. lpp. Lēmums grozīts ar Lēmumu 2002/954/EK (OV L 331, 7.12.2002., 28. lpp.).--------------------------------------------------